Fietsryer tref sleepwa, sterfŉ Fietsryer is Maandagaand dood nadat hy teen ŉ sleepwa, wat deur ŉ bakkie gesleep is, vasgery het. Die voorval het in Kimberley plaasgevind. Die man, wat nog nie geïdentifiseer is nie, is op slag dood, het lt. Sergio Kock, ŉ polisiewoordvoerder, Dinsdag gesê. Volgens Kock het die ongeluk by die kruising van North Circular- en Bultfonteinweg plaasgevind. Die polisie het ŉ beroep op die publiek gedoen dat enigiemand wat die man moontlik kan uitken, na vore moet kom. “Die slagoffer is ŉ swart man tussen die ouderdom van 20 en 25. Hy is maer en is sowat 1.6 m lank. Hy het ŉ blou frokkie, blou denim en blou Nike-plakkies aangehad,” het Kock gesê.